《溪翁行》
明代·何白

溪田荦确河田沃，瘠土民劳沃土乐。
河田多收十斛余，年年不肯全输租。
溪田收薄少生计，刈薪卖谷完新税。
春来月出不闻歌，昨朝社饮无人醉。
溪翁但羡河田丰，家家瓮酒真珠红。

作者简介：（?—1628）明浙江永嘉人，字无咎，号丹丘。幼为郡小吏，龙君御为郡司理，异其才，为加冠，集诸名士赋诗以醮之，为延誉海内，遂有盛名。归隐梅屿山中。工画山水竹石，能诗。著有《汲古阁集》。